金宵大廈2

《金宵大廈2》係香港電視廣播有限公司製作嘅時裝奇幻穿越電視劇，由陳山聰同李施嬅領銜主演，並由伍詠薇、趙希洛、張彥博、胡鴻鈞、湯洛雯同丁子朗聯合演出，編審羅佩清，監製葉鎮輝。

呢套劇喺《金宵大廈》嘅續集，但係兩套劇喺劇情上關聯唔大。呢套劇喺2020年9月開拍，11月煞科，喺2022年4月4號21:30首播，總共20集。

故仔大綱
Maurice喺金宵大廈離奇失蹤，雖然大難不死被人搵返，但係無晒所有記憶，仲性情大變。佢嘅女朋友Ella覺得佢有唔同，要解開謎團，唯一嘅方法就是由金宵大廈開始……金宵大廈不斷發生怪事，有電競隊入咗虛擬世界、有似真似假嘅綁架故事、仲有彗星粒子引發嘅「韓瘋」等等。通過種種奇人怪事，Maurice同Ella嘅愛情比以前愛得更加轟烈，認定對方係一生所愛。但係Ella愛上嘅可能唔係真正嘅Maurice……

演員

主要角色
陳山聰 飾 Maurice / 周意 / 60年代嘅精神病人 / 建築師
李施嬅 飾 Ella / Lydia / 60年代嘅精神病醫生

單元角色

七樓半
鄭子誠 飾 陳喜力
曾展望 飾 陳健力
于洋 飾 陳生力

雙魚
伍詠薇 飾 李淑芬
蘇皓兒 飾 郭渺渺

城寨英雄GO!
韋家雄 飾 任世嘉
林子善 飾 畢得了
劉頌鵬 飾 任天堂
劉子碩 飾 楊洋
伍禮騫 飾 豪強
李君妍 飾 阿晴

姐姐
黃子雄 飾 吳乃強
樊亦敏 飾 吳周小紅
黃婉華 飾 Louisa / LuLu
林景程 飾 阿邦

對倒
趙希洛 飾 Jessie Yuen / 四爺
黃建東 飾 李茂安/ Leo Man

仿客
趙頌茹 飾 羅伊麗
熊倬樂 飾 張梓朗
陳國峰 飾 何懿星

OPPA
湯洛雯 飾 黎倩儀
郭子豪 飾 金碩訓/ 紙板人Kim

吃播
丁子朗 飾 甘逸鴻
伍樂怡 飾 Suki
阮兒 飾 彈彈珠 / Nana Wong
白彪 飾 湯貴祥
蔡嘉欣 飾 Jessica F

嫁衣
胡鴻鈞 飾 小程
連詩雅 飾 葉科雲
黃俊豪 飾 Dave Lee

原點
張彥博 飾 阿Lam / 林若思
劉江 飾 林若思

事件

穿越靈異劇情疑被中國政府禁播 
呢套劇本來係無綫同大陸平台優酷聯合製作，但因為中國政府近年對影視題材諸多限制，鬼怪、穿越、裸露一律唔俾播，結果變成無綫獨家，大陸觀眾只能夠喺無綫嘅大陸專屬平台「埋堆堆」睇。優酷亦因為咁被一啲網民批評。

本地演員油黑皮膚飾演菲傭被指種族歧視 
劇入面飾演菲傭角色嘅本地演員黃婉華為咗令角色更加神似而用化妝品油黑皮膚，雖然本地傳媒早期讚佢表現專業，但之後有外地傳媒批評係同種族歧視，認為個角色應該用菲律賓演員飾演。呢件事引起國際關注，唔少海外媒體都有報導，包括台灣、新加坡、馬來西亞嘅海外華人傳媒，仲有菲律賓、印度、美國等海外英文傳媒。

無綫喺4月14號發道歉聲明話無意表達唔尊重或歧視任何國籍，更加將兩集內容由myTV SUPER抽起落架。4月20號，黃婉華喺Instagram出post，對劇集同角色引起嘅負面影響道歉，同表示自己無意唔尊重同歧視任何種族。

軼事
中文維基百科話「黎倩儀」一角原定由龔嘉欣飾演，因舊患問題，改由湯洛雯飾演。呢個講法畀監製葉鎮輝否認咗。

攷

金宵大廈2 - tvb.com

2022年無綫電視劇集